Max Morlock stadionas

Max Morlock stadionas (vok. Max-Morlock-Stadion) – daugiafunkcis stadionas Niurnberge, Vokietijoje. Arenoje vyksta ne tik futbolo, bet ir lengvosios atletikos varžybos, yra įrengti bėgimo takeliai. Stadionas yra futbolo klubo 1. FC Nürnberg namų arena, jis pavadintas 1954 m. pasaulio čempiono Makso Morloko (1925–1994), gimusio ir visą karjerą praleidusio Niurnbergo klube, garbei. Stadione yra 2 persirengimo kambariai sportininkams, persirengimo kambarys treneriams, persirengimo kambarys teisėjams, gydytojo kambarys, fizioterapeuto kambarys, 300 m² spaudos patalpos, patalpos spaudos konferencijai, 3 televizijos studijos, 1200 m² VIP patalpos 800 žmonių, 15000 vietų automobilių stovėjimo aikštelė, vejos drėkinimo sistema, naudojanti lietaus vandenį, šildoma aikštė, du 60 m² dydžio spalvoti ekranai, atsarginis energijos tiekimas panaudojant dyzelinius elektros generatorius. Istorija Pradėtas statyti 1926 m., atidarytas 1928 m., daug kartų keitė pavadinimą. 2003 m. kovo 29 d. šiame stadione Lietuva žaidė atrankos į 2000 m. Europos futbolo čempionatą rungtynės su tuometiniais pasaulio vicečempionais Vokietijos komanda. Rungtynės baigėsi lygiosiomis 1–1. Stadionas buvo renovuojamas 3 kartus. Pirmąjį kartą 1961 m., kai 1. FC Nürnberg klubas pateko į aukščiausiąją Vokietijos lygą. Antrąjį kartą 1988–1991 m., trečiąjį 2002 m. Trečioji renovacija kainavo 56,2 mln. eurų, po kurios stadionas gali talpinti 47 559 žiūrovus. Stadione vyko 2006 m. pasaulio futbolo čempionatas (5 rungtynės). 2006 m. kovo 14 d. stadiono vardas 5 metų laikotarpiui buvo pakeistas į easyCredit-Stadion. Pavadinimų kaita 1928 m. – Städtisches Stadion 1945 m. – Victory Stadium 1961 m. – Städtisches Stadion 1991 m. – Frankenstadion 2006 m. – easyCredit-Stadion 2012 m. – Stadion Nürnberg 2013 m. – Grundig Stadion 2016 m. – Stadion Nürnberg 2017 m. – Max-Morlock-Stadion Rungtynės Galerija Šaltiniai